“Revolutionary Sisters” & “Bossam: Steal the Fate” Capai Penilaian Tertinggi Setakat Ini
Dua drama, Revolutionary Sisters dan Bossam: Steal the Fate telah mencapai penilaian tertinggi setakat ini. Pada 9 Mei, rating drama KBS 2TV, Revolutionary Sisters telah melonjak sehingga lebih 30 peratus buat pertama kalinya untuk mencapai penilaian penonton tertinggi setakat ini. Menurut Nielsen Korea (via Soompi), episod terbaru drama tersebut merekodkan purata rating sebanyak 26.2 peratus dan 30.2 peratus, sekaligus mencipta rekod peribadi drama tersebut.  Sementara itu, drama sejarah terbaru lakonan Jung II Woo dan anggota Girls’ Generation, Yuri, Bossam: Steal the Fate turut mencapai penilaian tertinggi setakat ini. Episod keempat drama tersebut telah merekodkan purata rating sebanyak 5.5 peratus, menduduki tangga pertama dalam slot waktunya di semua saluran kabel.  Akhir sekali, selepas bermula baik pada episod pertama, drama terbaru tvN, Mine menyaksikan sedikit penurunan rating pada episod kedua, dengan merekodkan purata rating sebanyak 6.0 peratus.